शुगर-एसिडिटी कंट्रोल करे, हड्डियों को मजबूत बनाए; काली किशमिश महिलाओं के लिए अमृत
किशमिश का इस्तेमाल करीब हर घर में होता है। कोई ड्राई फ्रूट के रूप में तो कोई स्वीट डिश की गार्निशिंग के लिए इसका इस्तेमाल करता है। छोटी सी दिखने वाली किशमिश गुणों से भरपूर है।
किशमिश का इस्तेमाल करीब हर घर में होता है। कोई ड्राई फ्रूट के रूप में तो कोई स्वीट डिश की गार्निशिंग के लिए इसका इस्तेमाल करता है। छोटी सी दिखने वाली किशमिश गुणों से भरपूर है। आयुर्वेदाचार्य डॉ. सिद्धार्थ सिंह से जानते हैं किशमिश के पानी के फायदे और नुकसान के बारे में।
लिवर को साफ करे 
डॉ. सिद्धार्थ सिंह कहते हैं कि लिवर को स्वस्थ रखने के लिए किशमिश का पानी अहम है। एनसीबीआई की साइट पर प्रकाशित एक शोध में भी इसका जिक्र किया गया है कि किशमिश खाने से लिवर डिटॉक्सिफाई होता है। किशमिश के अर्क में एंटीऑक्सीडेंट के साथ लिवर को सुरक्षित रखने वाले गुण मौजूद हैं।
एसिडिटी कंट्रोल करने में कारगर 
किशमिश का पानी एसिडिटी से राहत देता है। किशमिश में एल्कलाइन गुण होते है, जो शरीर में पीएच लेवल को बैलेंस कर एसिडिटी को कंट्रोल करते हैं।
खबर से जुड़े इस पोल में अपनी राय दें
इम्यूनिटी बूस्टर हैं किशमिश के दाने
किशमिश में भरपूर मात्रा में विटामिन-सी पाया जाता है। जो एंटीऑक्सीडेंट है और शरीर की रोग प्रतिरोधक क्षमता को मजबूत बनाने में मदद करता है। इसके अलावा, किशमिश खाने से शरीर की प्रतिरक्षा प्रणाली में सुधार होता है।
दिल का रखे ख्याल, बैड कोलेस्ट्रॉल को बाहर करे
अमेरिकन हार्ट एसोसिएशन के मुताबिक, किशमिश में मौजूद पॉलीफेनॉल शरीर में मौजूद खराब कोलेस्ट्रॉल यानी एलडीएल और ट्राइग्लिसराइड्स यानी ब्लड में मौजूद नुकसानदायक फैट को कम कर दिल को ठीक रखते है। किशमिश का पानी हार्ट अटैक के जोखिम को कम करता है।
कैंसर से बचाव
किशमिश कैंसर से लड़ने में मददगार है। किशमिश के मेथनॉल एक्सट्रैक्ट में एंटी रेडिकल और कैंसर प्रिवेंटिव गुण पाए जाते हैं, जो कोलन कैंसर से बचाव में कुछ हद तक मददगार हैं। हालांकि, किशमिश का पानी कैंसर का इलाज नहीं है। कैंसर से बचाव के तौर पर इसे डाइट में शामिल किया जा सकता है।
पेट साफ करे
किशमिश का पानी पेट साफ करने में फायदेमंद है। दरअसल, किशमिश में फाइबर और फाइटोकेमिकल्स मौजूद होते हैं, जो पेट साफ करने में काफी हद तक सुधार करते हैं।
वजन कम करने में सहायक
किशमिश का पानी वजन को भी कंट्रोल करता है। किशमिश में डाइटरी फाइबर और प्रीबायोटिक मौजूद होते हैं। ये दोनों ही तत्व पेट में अच्छे और स्वस्थ बैक्टीरिया को बनाने के साथ वजन को कंट्रोल करने में सहायक हैं। हालांकि, सिर्फ किशमिश का पानी पीकर वजन कंट्रोल नहीं किया जा सकता है। इसके साथ ही व्यायाम और आहार पर ध्यान देने की जरूरत है।
आयरन की कमी दूर करे 
आयरन की कमी की वजह से ही खून की कमी या एनीमिया की समस्या होती है। किशमिश में आयरन की भरपूर मात्रा पाई जाती है। रोजाना किशमिश के पानी का सेवन आयरन की कमी को दूर करता है।
हड्डियों को मजबूत बनाए 
हड्डियों को मजबूत बनाने के लिए किशमिश का पानी फायदेमंद है। किशमिश में बोरोन मिनरल की भरपूर मात्रा होती है, जो हड्डी मजबूत बनाए रखने के लिए जाना जाता है। किशमिश में मौजूद कैल्शियम हड्डियों को मजबूत बनाने में मदद करता है।
ब्लड शुगर लेवल कंट्रोल 
किशमिश का पीकर ब्लड शुगर को आसानी से कंट्रोल किया जा सकता है। किशमिश का ग्लाइसेमिक इंडेक्स कम होता है, जो इंसुलिन रिस्पांस को बैलेंस रखने में मदद करता है। जिन लोगों को शुगर है, उन्हें भ्रम होता है कि वो किशमिश नहीं खा सकते लेकिन ऐसा नहीं है। डायबिटीज के मरीज कम मात्रा में किशमिश का इस्तेमाल कर सकते हैं।
त्वचा चमकेगी 
किशमिश का पानी स्किन के लिए फायदेमंद है। यह स्किन के लिए बेहतरीन टोनर है। किशमिश में मौजूद एंटी बैक्टीरियल प्रभाव एस.औरियस जैसे बैक्टीरिया से लड़ने में मदद करता है। बता दें, एस.औरियस बैक्टीरिया से स्किन इनेफेक्शन होता है।
घने मुलायम काले बालों के लिए किशमिश का पानी
किशमिश का पानी बालों के लिए फायदेमंद है। विटामिन सी और आयरन की कमी के कारण बाल झड़ने लगते हैं। वहीं, किशमिश में आयरन और विटामिन-सी दोनों ही पाए जाते हैं। ऐसे में बालों की समस्या से निजात दिलाने के लिए किशमिश का पानी अच्छा विकल्प है।
काली किशमिश का पानी अमृत से कम नहीं 
किशमिश का पानी बनाने का तरीका 
गर्म पानी में किशमिश को रातभर भिगोकर रख दें। सुबह पानी को छान लें और धीमी आंच पर गर्म करें। इस पानी को सुबह खाली पेट पिएं।
किशमिश का पानी आटे में मिलाकर आटा गूंथ ले उसकी रोटी बनाकर खा सकते हैं।
खाना खाने से आधा घंटा पहले भी किशमिश का पानी पी सकते हैं।
ब्रेड स्लाइस पर डाल कर ब्रेड टोस्ट बना सकते हैं।
किशमिश का पानी पीने के नुकसान
किशमिश का पानी पीने के फायदे हैं, तो कुछ मामलों में इसके नुकसान भी हो सकते हैं। आइए- जानते हैं किशमिश के पानी पीने नुकसान के बारे में।
डिस्क्लेमर: किशमिश के पानी के फायदे जानने के बाद इसे अपनी डाइट में शामिल करने की इच्छा जरूर हो रही होगी, लेकिन ध्यान रहे कि ज्यादा इस्तेमाल से कुछ नुकसान भी हो सकते हैं। लेख में बताए गए किशमिश के पानी बनाने और इस्तेमाल करने के तरीके के साथ नुकसान के बारे में जरूर समझ लें। अगर किसी तरह के हेल्थ इशू हैं, तो पहले डॉक्टर से जरूर सलाह लें। 